Raden Rangga banjur mlayu ninggalake Mataram, dheweke ngerti yen ramane duka banget, lungane tumuju ing Pati daleme pamane Wasis Jayakusuma. Nalika iku sang paman lagi lenggah siniwaka diadhep para nayaka ing pendhapa kadipaten. Adipati Wasis ngawe, supaya Raden Rangga nyedhak ing sajroning pendhapa ana watu gedhe, sing ora bisa dipindhahake nalika pendhapa kabangun, sebab ora ana dalan liyane. Raden Rangga nerjang watu gedhe iku saengga watu iku ajur rata karo lemah. Kabeh sing ana ing kono padha gumun. Raden Rangga banjur mapan sawetara ing Pati ndherek pamane.